Diari Oficial de la Generalitat Valenciana


Sumari del DOGV 2942, del 01-03-1997 (1997/818422)

DECRET 27/1997, de 26 de febrer, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/02/26/27/dof/vci/html**

### Dades del document

Número de DOGV
:   2942

Data del DOGV
:   01-03-1997

Secció del DOGV
:   DISPOSICIONS GENERALS

Número del document
:   1997/818422


Data del document
:   26-02-1997

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 27/1997, de 26 de febrer, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana.   
El Decret 44/1996, de 25 de març, del Govern Valencià, va aprovar el vigent Reglament Orgànic i Funcional de la Presidència de la Generalitat Valenciana i de la Conselleria de Presidència.  
El Decret 4/1997, de 26 de febrer, del president de la Generalitat Valenciana, va assignar a la Conselleria de Presidència les funcions sobre relacions externes, que anteriorment eren competència de la Presidència de la Generalitat Valenciana. Això fa necessari modificar el primitiu disseny organitzatiu per a adequar-lo a les noves circumstàncies, incorporant-hi, al mateix temps, algunes modificacions estructurals que es consideren convenients per al millor funcionament de la Presidència de la Generalitat Valenciana.   
En conseqüència, després de la deliberació del Govern Valencià, en la reunió del dia 26 de febrer de 1997, a proposta del president de la Generalitat Valenciana, i en virtut de les atribucions conferides pels articles 35.f), 69 i 70 de la Llei 5/1983, de 30 de desembre, de Govern Valencià,   
DECRETE  
TÍTOL I  
El president de la Generalitat Valenciana  
Article 1  
Al president de la Generalitat Valenciana, com a més alt representant de la Generalitat Valenciana, li corresponen les funcions establides en l'article 14 de la Llei de Govern Valencià.  
Article 2  
El president de la Generalitat Valenciana, en la condició de representant ordinari de l'estat a la comunitat autònoma, promulga, en nom del rei, les lleis de la Generalitat Valenciana.  
Article 3  
El president de la Generalitat Valenciana, com a president del Govern Valencià, dirigeix i coordina les accions de govern sense perjudici de les atribucions i responsabilitats de cada conseller.  
TÍTOL II  
Organització de la Presidència de la Generalitat Valenciana  
Article 4  
Els òrgans directius de suport de la Presidència de la Generalitat Valenciana, són els següents:  
1. La Direcció del Gabinet del President.  
2. La Secretaria de Turisme.  
3. La Sotsdirecció del Gabinet del President.  
4. La Direcció General de Coordinació i Seguiment Sectorial.  
5. L'Oficina de Control Pressupostari Territorial   
CAPÍTOL I  
De la direcció del Gabinet del President  
Article 5  
La Direcció del Gabinet del President té assignades les competències i funcions següents:  
1. L'assistència directa i personal al president de la Generalitat Valenciana. Independentment de les unitats orgànicament dependents de la Direcció del Gabinet, li incumbeix la direcció en la coordinació de totes aquelles unitats, tant de la pròpia Presidència com de les conselleries, que participen directa o indirectament en la programació o desenvolupament d'actes en què intervinga la Presidència de la Generalitat Valenciana.  
2. La coordinació i impuls de l'acció interdepartamental del Govern.  
3. El titular de la Direcció del Gabinet tindrà rang de sotssecretari.  
Article 6  
La Direcció del Gabinet del President s'estructura en els següents òrgans directius:  
- Sotsdirecció del Gabinet del President  
- Direcció General de Coordinació i Seguiment Sectorial  
- Oficina de Control Pressupostari Territorial  
CAPÍTOL II  
De la Sotsdirecció del Gabinet del President  
   
Article 7  
1. La Sotsdirecció del Gabinet del President realitzarà les funcions de suport al Gabinet del President i les que el director del Gabinet li assigne.  
2. De la Sotsdirecció del Gabinet del President dependrà:  
- L'Àrea de Programació Política  
- L'Àrea d'Organització i Gestió  
Article 8  
La Sotsdirecció del Gabinet del President s'estructura en dues àrees:  
1. L'Àrea de Programació Política, a la qual compet l'estudi i anàlisi de la viabilitat dels projectes o iniciatives a desplegar per la Presidència de la Generalitat.  
2. L'Àrea de Organització i Gestió, que té atribuïda la coordinació interna de l'agenda del president, i també la direcció de protocol que requereixen els actes de caràcter representatiu del president de la Generalitat i dels consellers. També gestionarà tots els afers concernents a la Presidència de la Generalitat Valenciana.  
CAPÍTOL III  
De la Direcció General de Coordinació i Seguiment Sectorial  
Article 9  
A la Direcció General de Coordinació i Seguiment Sectorial li correspon la coordinació interna en les relacions entre el ciutadà i la Presidència de la Generalitat, a través de la recopilació i estudi de la informació, d'una acció de seguiment i de la contestació. Així mateix, li compet el seguiment de les accions d'índole sectorial que se li assignen.  
CAPÍTOL IV  
De l'Oficina de Control Presupuestari Territorial  
Article 10  
L'Oficina de Control Pressupostari Territorial és un òrgan col·legiat, que davall la presidència del director del Gabinet del President es troba integrat pel director general de Pressupostos i pels delegats territorials del Govern Valencià, sent-ne el secretari el director general de Pressupostos.  
CAPÍTOL V  
De la Secretaria de Turisme  
Article 11  
1. La Secretaria de Turisme es l'òrgan al qual correspon el control i supervisió de l'activitat i funcionament de l'Agència Valenciana del Turisme, i també l'establiment de les directrius generals de la política turística a desenvolupar per l'ens públic; la direcció superior del personal funcionari adscrit a l'Agència, sense perjudici de les competències pròpies de la Secretaria General de la Conselleria, i l'elaboració de propostes de normativa turístiques dirigides a l'ordenació, desenvolupament i millora del sector turístic.  
2. Al davant de la Secretaria, el Secretari de Turisme, amb rang de sotssecretari, té la representació amb caràcter nat de la Presidència de l'esmentada Agència Valenciana del Turisme.  
3. De la Secretaria de Turisme dependran orgànicament els serveis territorials d'Alacant, Castelló i València, adscrits funcionalment a l'Agència Valenciana del Turisme.  
DISPOSICIÓ DEROGATÒRIA  
Queda derogat el Decret 44/1996, de 25 de març, del Govern valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, en la part que contravinga el present decret i totes les normes d'igual o inferior rang que s'oposen al que s'estableix en el present reglament.  
DISPOSICIÓ FINAL  
El present reglament entrarà en vigor el mateix dia de la publicació en el Diari Oficial de la Generalitat Valenciana.  
València, 26 de febrer de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO


Còpia Permalink ELI